HR Službeni list Europske unije C 91/9

Obavijest o konačnoj antidampinškoj pristojbi na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine te o konačnoj kompenzacijskoj pristojbi na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine: promjena naziva trgovačkog društva koje podliježe preuzimanju obveze

(2016/C 91/07)

Uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine podliježe konačnoj antidampinškoj pristojbi uvedenoj Provedbenom uredbom Vijeća (EU) br. 1238/2013 (1) i konačnoj kompenzacijskoj pristojbi uvedenoj Provedbenom uredbom Vijeća (EU) br. 1239/2013 (2).

Preuzimanje obveze u okviru antidampinških i antisubvencijskih mjera koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine prihvaćeno je Provedbenom odlukom Komisije 2013/707/EU (3).

Trgovačko društvo Years Solar Co. Ltd, dodatna oznaka TARIC (integrirana tarifa Europske unije) B898, koje podliježe pojedinačnoj stopi antidampinške pristojbe od 41,3 % u skladu s Provedbenom uredbom (EU) br. 1238/2013 i pojedinačnoj stopi kompenzacijske pristojbe od 6,4 % u skladu s Provedbenom uredbom (EU) br. 1239/2013, obavijestilo je Komisiju da je promijenilo naziv u LERRI Solar Technology (Zhejiang) Co. Ltd.

Društvo je od Komisije zatražilo potvrdu da promjena naziva ne utječe na pravo tog društva na pojedinačne stope pristojbi koje su se na njega primjenjivale pod prethodnim nazivom Years Solar Co. Ltd.

Komisija je pregledala dostavljene podatke i zaključila da promjena naziva ni na koji način ne utječe na zaključke Provedbene odluke 2013/707/EU.

Stoga upućivanje u Prilogu Provedbenoj odluci 2013/707/EU na sljedeće:

Years Solar Co. Ltd B898

treba tumačiti kao sljedeće:

LERRI Solar Technology (Zhejiang) Co. Ltd B898

Dodatna oznaka TARIC B898, prethodno dodijeljena trgovačkom društvu Years Solar Co. Ltd, primjenjuje se na trgovačko društvo LERRI Solar Technology (Zhejiang) Co. Ltd.

(1) Provedbena uredba Vijeća (EU) br. 1238/2013 od 2. prosinca 2013. o uvođenju konačne antidampinške pristojbe i konačnoj naplati privremene pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine (SL L 325, 5.12.2013., str. 1.).

(2) Provedbena uredba Vijeća (EU) br. 1239/2013 od 2. prosinca 2013. o uvođenju konačne kompenzacijske pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine (SL L 325, 5.12.2013., str. 66.).

(3) Provedbena odluka Komisije 2013/707/EU od 4. prosinca 2013. o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera (SL L 325, 5.12.2013., str. 214.).